I 1984 ble de to vokalistene Laura James og Linda Sofeld medlemmer av gruppen for å delta i den britiske nasjonale utvelgelsen til Eurovision Song Contest, A Song for Europe. Med poplåten «Love Games» representerte de Storbritannia i den internasjonale finalen samme år, hvor de endte på syvendeplass med 63 poeng. Låten, som var skrevet av Paul Curtis og Graham Sacher, lå fem uker på den britiske singellisten, med en høyeste plassering som nummer 11.